Furtivos
<s>Furtivos () je španski igrani film snimljen 1975. godine u režiji Joséa Luisa Boraua.</s><s>Po žanru je drama, a scenarij je inspiriran stvarnim događajima.</s><s>Protagonist, čiji lik tumači Ovidi Montllor, je usamljeni lovočuvar koji živi na rubu šume sa svojom posesivnom tiranskom majkom (čiji lik tumači Lola Gaos.</s><s>Radnja prikazuje probleme koji nastanu kada jednog dana u gradu upozna mladu i lijepu djevojku (čiji lik tumači Alicia Sánchez) koja je pobjegla iz popravnog doma i koja u njegovom domu vidi idealno utočište od progona.</s><s>Furtivos je nastao nedugo pred smrt španskog diktatora Francisca Franca i u mnogo čemu je svojim sadržajem, koji je uključivao sugestije o incestuoznom odnosu protagonista i majke, kao i golotinju predstavljao izazov tadašnjim standardima cenzure; najveći je problem za Boraua, međutim, bio taj što je njegov film shvaćen kao svojevrsna alegorija na položaj Španije pod tadašnjim režimom odnosno što je nesposobni i bahati lik guvernera (koji tumači sam Borau) shvaćen kao aluzija na samog Franca.</s><s>Furtivos je premijerno prikazan na festivalu u San Sebastianu gdje je osvojio nagradu Zlatna školjka, a sljedeće godine, kada je nakon Francove smrti u integralnoj necenzuriranoj verziji prikazan u kino-dvoranama, postigao je najveću gledanost u Španiji.</s><s>Danas se smatra jednim od najznačajnijih ostvarenja u historiji španske kinematografije.</s>

<s>Uloge
 Lola Gaos ...</s><s>Matina
 Ovidi Montllor ...</s><s>Ángel
 Alicia Sánchez ...</s><s>Milagros
 José Luis Borau ...</s><s>Santiago, provincijski guverner
 Felipe Solano ...</s><s>El Cuqui
 Ismael Merlo ... svećenik</s>

<s>Izvori</s>

<s>Literatura 
 Torres, Augusto M.  Conversaciones con Manuel Gutiérrez Aragón .</s><s>Fundamentos, Madrid, 1992.</s>

<s>Vanjske veze</s>

<s>Španski filmovi
Dramski filmovi</s>

